跋李允蹈思故山賦辭
作者：楊萬里
朝代：宋

paragraphs: 月巖含章兮，噫。
熟貰之璜兮，噫。
逋不其償兮，噫。
眉山之下兮，噫。
既億其價兮，噫。
胡漏于罅兮，噫。
籲于眉山兮，噫。
山籲于天兮，噫。
天蹙其顔兮，噫。
有斐孫子兮，噫。
花披秀啟兮，噫。
烈祖是似兮，噫。
筆似其鋒兮，噫。
骨似其窮兮，噫。
栖栖其逢兮，噫。
爾詞則古兮，噫。
爾騷則楚兮，噫。
爾璞孰估兮，噫。
招招巫咸兮，噫。
有篿爾占兮，噫。
曷焯爾潜兮，噫。
曷窞不濟兮，噫。
曷蔀不賁兮，噫。
咷初笑既兮，噫。